stanford-oval/wikipedia huggingface dataset:
แบบจำลองโอเอสไอ
เปรียบเทียบกับแบบจำลอง TCP/IP

ในแบบจำลอง TCP/IP ของอินเทอร์เน็ต, โพรโทคอลมีการออกแบบที่จงใจจะไม่เข้มงวดในเลเยอร์เหมือนแบบจำลอง OSI. RFC 3439 มีหมวดหมู่ชื่อ "การตั้งเลเยอร์ที่ถือว่าเป็นอันตราย." อย่างไรก็ตาม, TCP / IP ก็ยังตระหนักถึงสี่ชั้นในวงกว้างของการทำงานซึ่งจะได้มาจากขอบเขตการดำเนินงานของโพรโทคอลที่มีของพวกเขาคือขอบเขตของการใช้ซอฟแวร์, การเชื่อมต่อการขนส่งแบบ end-to-end, ช่วงของ Internetworking และขอบเขตของการเชื่อมโยงโดยตรงไปยังโหนดอื่น ๆ บนเครือข่ายท้องถิ่น
แม้ว่าแนวความคิดจะแตกต่างจากแบบจำลอง OSI, ชั้นเหล่านี้จะถูกนำไปเปรียบเทียบกับแบบจำลองของ OSI ในลักษณะดังต่อไปนี้:
Internet application layer ประกอบด้วย OSI application layer, presentation layer, และส่วนใหญ่ของ session layer
end-to-end transport layer ประกอบด้วย ฟังก์ชันที่เหลือของ session layer กับ transport layer
internetworking layer (Internet layer) เป็นส่วนย่อยของชั้น OSI network layer (ดูด้านบน)
link layer ประกอบด้วย OSI data link layers และ physical layers, และบางส่วนของ OSI  network layer
ปางขับพระวักกลิ

ปางขับพระวักกลิ เป็นพระพุทธรูปอยู่ในพระอิริยาบถประทับ (นั่ง) ขัดสมาธิ พระหัตถ์ซ้ายวางบนพระเพลา (ตัก) พระหัตถ์ขวาตะแคงอยู่บริเวณพระนาภี (สะดือ) บางแบบพระหัตถ์ขวายกขึ้นเสมอพระอุระ (อก) แสดงกิริยาทรงโบกพระหัตถ์ขับไล่ให้ออกไป
ประวัติ

วักกลิบุตรจากตระกูลพราหมณ์ ได้เห็นพระสัมมาสัมพุทธเจ้า เกิดเลื่อมใสในพุทธจริยวัตรและพึงพอใจในพระสรีระของพระองค์ จึงออกบวชเพราะต้องการจะชมพระบารมีของพระพุทธองค์อย่างใกล้ชิด และสามารถติดตามพระพุทธองค์ไปทุกแห่ง เมื่อบวชก็ไม่ได้ใส่ใจปฏิบัติและศึกษาพระธรรมวินัย พระพุทธองค์ทรงประทานโอวาทว่า "ดูก่อนพระวักกลิ เธอมัวติดตามดูร่างกายอันต้องเปลือยเน่านี้ด้วยเหตุอันใด ผู้ใดเห็นธรรม ผู้นั้นจึงเห็นเรา ผู้ใดเห็นเรา ผู้นั้นย่อมเห็นธรรม" แต่พระวักกลิยังคงปฏิบัติเช่นเดิม ในที่สุดพระพุทธองค์ก็ทรงขับไล่พระวักกลิ ทำให้พระวักกลิน้อยใจจนคิดฆ่าตัวตาย พระพุทธองค์ทรงทราบด้วยพระญาณจึงทรงแสดงปาฏิหาริย์ให้พระรูปของพระองค์ไปปรากฏอยู่เฉพาะหน้าของพระวักกลิ และตรัสเทศนาธรรมโปรด พระวักกลิปลื้มปีติอย่างยิ่ง และพิจารณาธรรมไปตามลำดับจนได้บรรลุพระอรหันต์ พระวักกลิได้รับการยกย่องจากพระพุทธองค์ว่าเป็นเอตทัคคะเลิศกว่าพระสงฆ์องค์อื่น ๆ ในด้านศรัทธาวิมุตติ คือเป็นผู้พ้นจากกิเลสด้วยศรัทธา
ความเชื่อและคตินิยม

เป็นพระพุทธรูปประจำรัชกาลสมเด็จพระรามราชาธิราช (พญาราม)
ปางจงกรมแก้ว

พระพุทธรูปปางจงกรมแก้ว ณ วัดพระปฐมเจดีย์ราชวรมหาวิหาร
ปางจงกรมแก้ว เป็นพระพุทธรูปอยู่ในอิริยาบถยืน พระบาทขวาก้าวเหยียบพื้น ยกส้นพระบาทซ้ายขึ้น ปลายพระบาทจรดพื้น พระหัตถ์ทั้งสองประสานกันอยู่ที่หน้าพระเพลา (ตัก) ทอดพระเนตรลงต่ำ
ประวัติ

ในสัปดาห์ที่ 3 หลังจากทรงตรัสรู้ พระพุทธเจ้า ทรงเนรมิตที่จงกรมแก้วขึ้น ณ กึ่งกลางระหว่าง อนิมิสเจดีย์ กับ ต้นพระศรีมหาโพธิ์ แล้วเสด็จจงกรม ณ ที่นั้นเป็นเวลา 7 วัน สถานที่นั้นได้นามว่า รัตนจงกรมเจดีย์
ความเชื่อและคตินิยม

เป็นพระพุทธรูปประจำรัชกาลสมเด็จพระนารายณ์มหาราช
ปางฉันสมอ

พระฉันสมอ วัดอัปสรสวรรค์วรวิหาร
ปางฉันสมอ เป็น พระพุทธรูปอยู่ในอิริยาบถประทับ (นั่ง) ขัดสมาธิ หงายพระหัตถ์ซ้ายวางหงายบนพระเพลา (ตัก) พระหัตถ์ขวาถือผลสมอ หงายพระหัตถ์วางที่พระชานุ (เข่า)
ประวัติ

เมื่อครั้งพระสัมมาสัมพุทธเจ้าเสด็จออกจากร่มไม้จิกแล้ว ก็เสด็จไปประทับเสวยวิมุตติสุข ณ ร่มไม้เกด ซึ่งอยู่ทางทิศใต้ของต้นพระศรีมหาโพธิ์ เป็นเวลา 7 วัน แล้วจึงทรงออกจากสมาธิ ท้าวสักเทวราชทรงทราบว่านับแต่พระพุทธองค์ตรัสรู้มา 7 สัปดาห์ รวม 49 วัน มิได้เสวยภัตตาหารเลย จึงนำผลสมออันเป็นทิพยโอสถจากเทวโลกมาน้อมถวาย พระพุทธองค์จึงเสวยผลสมอทิพย์นั้น แล้วทรงบ้วนพระโอษฐ์ด้วยน้ำที่ท้าวสักกเทวราชถวาย จากนั้นเสด็จประทับ ณ ร่มไม้เกดตามเดิม
ความเชื่อและคตินิยม

เป็นพระพุทธรูปประจำรัชกาลสมเด็จพระไชยราชาธิราช
สถานีขนส่งผู้โดยสารกรุงเทพ (เอกมัย)

สถานีขนส่งผู้โดยสารกรุงเทพฯ (เอกมัย) เป็นสถานีขนส่งที่ใช้รับส่งผู้โดยสารจากภาคตะวันออกเลียบชายฝั่ง เปิดทำการเมื่อวันที่ 1 มกราคม พ.ศ. 2503 บนที่ดินของ บริษัท ขนส่ง จำกัด (บขส.) จำนวน 7 ไร่ 3 งาน 5 ตารางวา ตั้งอยู่ริมถนนสุขุมวิทบริเวณทางแยกเอกมัยใต้ (ปากซอยสุขุมวิท 63) ซึ่งเป็นสถานีขนส่งผู้โดยสารเพียงแห่งเดียวที่ยังไม่มีการย้ายสถานีขนส่ง และตั้งอยู่ภายในตัวเมือง
ประวัติ

ก่อนหน้าปี พ.ศ. 2502 นั้น การเดินทางด้วยรถโดยสารประจำทางนั้นไม่มีการควบคุมอย่างเป็นระบบมากนัก หากผู้ประกอบการรายได้มีเงินทุนมากพอก็สามารถนำรถยนต์โดยสารมาวิ่งให้บริการได้ อาจจะวิ่งในนามบุคคลหรือในนามบริษัท และไม่มีสัมปทานจากรัฐมาควบคุมการเดินรถ ท่ารถในขณะนั้นภาคตะวันออกเลียบชายฝั่งทะเลมีจุดจอดรถบริเวณวงเวียน 22 กรกฎา โดยผู้โดยสารต้องนั่งรอบนรถหรืออาศัยร้านกาแฟบริเวณใกล้เคียงสำหรับพักคอยก่อนรถออก
กระทั่งในปี พ.ศ. 2502 รัฐบาลได้มีการประการควบคุมเส้นทางเดินรถโดยสารที่เชื่อมโยงจากกรุงเทพไปยังภูมิภาคต่าง ๆ โดยประกาศเส้นทางระยะไกลในเขต 30 จังหวัด แบ่งออกเป็น 5 สาย ประกอบไปด้วย สายใต้ สายเหนือ สายตะวันออกเฉียงเหนือ สายตะวันออก และสายตะวันออกเลียบชายทะเล และเพิ่มจังหวัดในแต่ละสายให้ครอบคลุมมากขึ้น แต่ก็ยังไม่ทั่วถึงในปีถัดมา คือ พ.ศ. 2503 มีเพียงสายตะวันออกและสายตะวันออกเลียบชายฝั่งทะเลที่ไปจรดจนสุดเส้นทางคือจังหวัดปราจีนบุรี และจังหวัดตราด
ในปีเดียวกันนั้นเอง ได้มีการเปิดให้บริการสถานีขนส่งที่ใช้สำหรับการขนส่งผู้โดยสารในระดับประเทศในวันที่ 1 มกราคม พ.ศ. 2503 จำนวน 3 แห่ง ซึ่งสถานีขนส่งเอกมัยเป็น 1 ใน 3 สถานีขนส่งสำหรับเป็นสถานีต้นทางรถโดยสารประจำทางสายตะวันออกเลียบชายฝั่งทะเล ตั้งอยู่ที่ตำบลพระโขนง อำเภอพระโขนงในขณะนั้น
ลักษณะอาคารสถานีขนส่ง

เป็นอาคารเดี่ยว ช่องจำหน่ายตั๋วโดยสารจะอยู่ด้านหน้าของสถานีขนส่ง มีทางเดินไปชานชาลาด้านหลัง โดยชานชาลาแบ่งออกเป็นสองส่วน ด้านหนึ่งเป็นชานชาลารถปรับอากาศขั้น 1 และอีกด้านหนึ่งเป็นชานชาลารถปรับอากาศชั้น 2
ลักษณะอาคารสถานีขนส่ง > เคาท์เตอร์จำหน่ายตั๋วโดยสาร

เคาท์เตอร์จำหน่ายตั๋วโดยสาร จะมีราคาค่าตั๋วโดยสารปรากฏอยู่บนแผ่นป้ายอย่างชัดเจน ช่วยให้สามารถเปรียบเทียบราคาค่าบริการและประเภทรถที่ให้บริการได้อย่างง่ายดายในแต่ละบริษัททั้ง บขส. เองและบริษัทที่ได้รับสัมปทานเดินรถมาจาก บขส.
ลักษณะอาคารสถานีขนส่ง > พื้นที่พักรอ

บริเวณพื้นที่นั่งรอโดยสารเป็นรูปแบบเปิด มีพัดลมสำหรับระบายอากาศและให้ความเย็นจากอากาศที่ถ่ายเทและมีโทรทัศน์ให้รับชม รวมถึงยังมีร้านสะดวกซื้อภายในบริเวณสถานี และห้องน้ำให้บริการฟรี แต่ไม่มีกระดาษชำระ ซึ่งหากต้องการใช้สามารถซื้อได้ที่ร้านสะดวกซื้อ
ลักษณะอาคารสถานีขนส่ง > ชานชาลาโดยสาร

บริเวณชานชาลาโดยสารประกอบด้วยชานสำหรับเทียบรถจำนวน 26 ชานชาลา และพื้นที่นั่งรอภายในอาคารแบบเปิดโล่ง
เส้นทางเดินรถ

สามารถตรวจสอบเส้นทางเพิ่มเติมได้ที่เว็บไซต์ของบริษัท ขนส่ง จำกัด (บขส.) และบริษัทที่ได้สัมปทานเดินรถร่วมบริการในแต่ละภูมิภาค
| สายที่ | ชื่อเส้นทางเดินรถ | หมายเหตุ |
| --- | --- | --- |
| 35 | กรุงเทพฯ - ระยอง - บ้านมาบตาพุด |  |
| 36 | กรุงเทพฯ - บ้านมาบตาพุด |  |
| 37 | กรุงเทพฯ - ศรีราชา (ข) |  |
| 38 | กรุงเทพฯ - ชลบุรี (ข) |  |
| 39 | กรุงเทพฯ - บางคล้า |  |
| 40 | กรุงเทพฯ - ฉะเชิงเทรา (ข) |  |
| 41 | กรุงเทพฯ - ตราด (ก) |  |
| 42 | กรุงเทพฯ - จันทบุรี (ก) |  |
| 43 | กรุงเทพฯ - แกลง |  |
| 44 | กรุงเทพฯ - ประแสร์ |  |
| 45 | กรุงเทพฯ - บ้านค่าย |  |
| 46 | กรุงเทพฯ - ระยอง (ก) |  |
| 48 | กรุงเทพฯ - เอกมัย - เมืองพัทยา |  |
| 49 | กรุงเทพฯ - บางแสน |  |
| 50 | กรุงเทพฯ - ชลบุรี (ก) |  |
| 51 | กรุงเทพฯ - บ้านบึง |  |
| 52 | กรุงเทพฯ - พนัสนิคม |  |
| 53 | กรุงเทพฯ - ฉะเชิงเทรา (ก) |  |
| 55 | กรุงเทพฯ - บางคล้า (ก) |  |
| 56 | กรุงเทพฯ - พนมสารคาม |  |
| 914 | กรุงเทพฯ - จันทบุรี (ค) |  |
| 915 | กรุงเทพฯ - บ้านค่าย - แหลมแม่พิมพ์ |  |
| 916 | กรุงเทพฯ - แกลง - บ้านแหลมแม่พิมพ์ |  |
| 917 | กรุงเทพฯ - ตราด (ค) |  |
| 969 | กรุงเทพฯ - แกลง - ประแสร์ |  |
| 970 | กรุงเทพฯ - แหลมฉบัง |  |
| 9961 | กรุงเทพฯ - พนมสารคาม - ศรีมหาโพธิ - นิคม 304 |  |
ระบบขนส่งมวลชนที่เชื่อมต่อกับสถานี

ระบบขนส่งมวลชนเชื่อมต่อกับสถานี ประกอบไปด้วย รถไฟฟ้าบีทีเอส และรถโดยสารประจำทางท้องถิ่นที่ให้บริการโดยองค์การขนส่งมวลชนกรุงเทพ รับส่งและเชื่อมต่อกับพื้นที่ส่วนอื่น ๆ ของกรุงเทพมหานคร ประกอบไปด้วย
ระบบขนส่งมวลชนที่เชื่อมต่อกับสถานี > รถไฟฟ้าบีทีเอส

สถานีขนส่งผู้โดยสารกรุงเทพฯ (เอกมัย) เชื่อมต่อกับสถานีรถไฟฟ้าบีทีเอส สายสุขุมวิท บริเวณสถานีเอกมัย (E7) โดยสามารถเดินเท้าจากสถานีขนส่งผู้โดยสารกรุงเทพฯ (เอกมัย) ไปยังทางทางออก 2 ของสถานีรถไฟฟ้าเอกมัย เพื่อเดินทางเข้าไปยังกรุงเทพชั้นในหรือไปยังจังหวัดสมุทรปราการ
ระบบขนส่งมวลชนที่เชื่อมต่อกับสถานี > รถประจำทางหน้าสถานีขนส่ง

เส้นทางที่มีรถรองรับวีลแชร์
ระบบขนส่งมวลชนที่เชื่อมต่อกับสถานี > รถประจำทางหน้าสถานีขนส่ง > องค์การขนส่งมวลชนกรุงเทพ

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 72 (3-46) | คลองเตย | เทเวศร์ | รถโดยสารประจำทางสีครีม-แดง | องค์การขนส่งมวลชนกรุงเทพ (ขสมก.) | ผ่านเฉพาะ ขากลับคลองเตย |
| 72 (3-46) | คลองเตย | เทเวศร์ | รถโดยสารประจำทางปรับอากาศสีครีม-น้ำเงิน | องค์การขนส่งมวลชนกรุงเทพ (ขสมก.) | ผ่านเฉพาะ ขากลับคลองเตย |
| 501 (1-53) | หมู่บ้านนักกีฬา |  ท่าช้าง | รถโดยสารประจำทางสีครีม-แดง | องค์การขนส่งมวลชนกรุงเทพ (ขสมก.) |  |
| 501 (1-53) | หมู่บ้านนักกีฬา |  ท่าช้าง | รถโดยสารประจำทางปรับอากาศสีครีม-น้ำเงิน | องค์การขนส่งมวลชนกรุงเทพ (ขสมก.) |  |
| 511 (3-22E)  |  อู่ฟาร์มจระเข้สมุทรปราการ |  สถานีขนส่งผู้โดยสารกรุงเทพ (ตลิ่งชัน) | รถโดยสารประจำทางปรับอากาศสีฟ้า (ใช้แก๊สธรรมชาติ) | องค์การขนส่งมวลชนกรุงเทพ (ขสมก.) |  |
| 511 (3-22E) |  อู่ฟาร์มจระเข้สมุทรปราการ |  สถานีขนส่งผู้โดยสารกรุงเทพ (ตลิ่งชัน) | รถโดยสารประจำทางปรับอากาศสีส้ม (ยูโรทู) | องค์การขนส่งมวลชนกรุงเทพ (ขสมก.) |  |
| 519 (1-57) |  อู่มีนบุรี | คลองเตย | รถโดยสารประจำทางสีครีม-แดง | องค์การขนส่งมวลชนกรุงเทพ (ขสมก.) |  |
| 519 (1-57) |  อู่มีนบุรี | คลองเตย | รถโดยสารประจำทางปรับอากาศสีครีม-น้ำเงิน | องค์การขนส่งมวลชนกรุงเทพ (ขสมก.) |  |
| 519 (1-57) |  อู่มีนบุรี | คลองเตย | รถโดยสารประจำทางปรับอากาศสีส้ม (ยูโรทู) | องค์การขนส่งมวลชนกรุงเทพ (ขสมก.) |  |
ระบบขนส่งมวลชนที่เชื่อมต่อกับสถานี > รถประจำทางหน้าสถานีขนส่ง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 2 (3-1)  | ปากน้ำ |  สะพานพุทธ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 26A (1-77)  | มีนบุรี | คลองเตย | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | ผ่านเฉพาะ ขาไปคลองเตย |
| 38 (3-8)  | ม.รามคำแหง 2 |  อนุสาวรีย์ชัยสมรภูมิ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 38 | ม.รามคำแหง 2 | แยกอโศกมนตรี | รถโดยสารประจำทางสีขาว-น้ำเงิน | บจก.บริบูรณ์อินฟินิตี้ |  |
| 38 | ม.รามคำแหง 2 | แยกอโศกมนตรี | รถโดยสารประจำทางสีชมพู | บจก.บริบูรณ์อินฟินิตี้ |  |
| 40 (4-39)  |  BTS เอกมัย |  สถานีขนส่งผู้โดยสารกรุงเทพ (ตลิ่งชัน) | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) | ผ่านเฉพาะ ขากลับสายใต้ (ตลิ่งชัน) |
| 48 (3-11)  | ม.รามคำแหง 2 | วัดโพธิ์ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 71 (1-39)  | สวนสยาม | คลองเตย | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 98 | อโศก |  BTS อุดมสุข | รถโดยสารประจำทางสีขาว-น้ำเงิน | บจก.สหศรีสุพรรณยานยนต์ |  |
| 98 | อโศก |  BTS อุดมสุข | รถโดยสารประจำทางสีชมพู | บจก.สหศรีสุพรรณยานยนต์ |  |
| 149 (4-53)  |  BTS เอกมัย | พุทธมณฑลสาย 2 | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | ผ่านเฉพาะ ขากลับพุทธมณฑลสาย 2 |
| 3-44  | ท่าเรือคลองเตย |  อนุสาวรีย์ชัยสมรภูมิ | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส | ผ่านเฉพาะ ขากลับท่าเรือคลองเตย |
แผนในอนาคต

ในปี พ.ศ. 2560 หลังการเปิดตัวของโครงการ แบงค็อก มอลล์ ในพื้นที่แขวงบางนาเหนือ เขตบางนา บริษัท ขนส่ง จำกัด มีแผนก่อสร้างสถานีขนส่งผู้โดยสารสายตะวันออกแห่งใหม่ภายในโครงการนี้ โดยเป็นการขอใช้พื้นที่บางส่วนในโครงการจำนวน 5 ไร่ จากที่กลุ่มเดอะมอลล์เป็นเจ้าของที่อยู่ 100 ไร่ มาพัฒนาเป็นชานชาลาสำหรับจอดรถรับส่ง และจะพัฒนาศูนย์บริการลูกค้าภายในอาคารศูนย์การค้า โดยแนวคิดดังกล่าวไม่ได้รับการอนุมัติและถูกให้นำกลับไปทบทวนใหม่
ในปี พ.ศ. 2565 นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) ได้ออกมาระบุถึงแผนการพัฒนาพื้นที่พาณิชย์บริเวณที่ตั้งของสถานีขนส่งผู้โดยสารกรุงเทพ (เอกมัย) ในปัจจุบัน เนื่องจากเป็นพื้นที่ที่มีทำเลดี เหมาะกับการลงทุนของภาคเอกชน และปัจจุบันเกิดปัญหาการจราจรติดขัดเนื่องจากรถโดยสารประจำทางมีขนาดใหญ่ จึงมีการศึกษาเกี่ยวกับการย้ายสถานีขนส่งไปตั้งในพื้นที่ใหม่ มีการพิจารณาในพื้นที่บางนา เช่น ศูนย์นิทรรศการและการประชุมไบเทค เนื่องจากมีพื้นที่ที่กว้างขวางเพียงพอสามารถรองรับรถโดยสารประจำทางได้ ซึ่งอาจจะเข้าดำเนินการในรูปแบบของการบันทึกข้อตกลงร่วมในการแบ่งผลประโยชน์ส่วนของค่าเช่าพื้นที่ ซึ่งจะศึกษาเสร็จในปี พ.ศ. 2566 และประกาศให้เอกชนร่วมลงทุนในปี พ.ศ. 2567
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สถานีขนส่งผู้โดยสารกรุงเทพ (เอกมัย)
แผนที่และภาพถ่ายทางอากาศของ สถานีขนส่งผู้โดยสารกรุงเทพ (เอกมัย)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′09″N 100°35′02″E﻿ / ﻿13.719142°N 100.583985°E﻿ / 13.719142; 100.583985
| ด ค กสถานีขนส่งหลักในกรุงเทพมหานครและปริมณฑล |
| --- | --- |
ทางบก:  สถานีขนส่งผู้โดยสารกรุงเทพ (จตุจักร) (หมอชิต 2)  สถานีขนส่งผู้โดยสารรังสิต  สถานีขนส่งผู้โดยสารกรุงเทพ (ถนนบรมราชชนนี) (สายใต้ใหม่ ตลิ่งชัน)  สถานีขนส่งผู้โดยสารกรุงเทพ (เอกมัย) 
ทางน้ำ:  ท่าเรือกรุงเทพ (คลองเตย) 
ระบบราง:  สถานีกลางกรุงเทพอภิวัฒน์ (บางซื่อ)  สถานีกรุงเทพ (หัวลำโพง)  สถานีธนบุรี  สถานีวงเวียนใหญ่ 
ทางอากาศ:  ท่าอากาศยานดอนเมือง  ท่าอากาศยานสุวรรณภูมิ 

สถานีขนส่งในอดีต:  สถานีขนส่งผู้โดยสารกรุงเทพ (ไฟฉาย) (สายใต้เก่า ไฟฉาย)  สถานีขนส่งผู้โดยสารกรุงเทพ (ปิ่นเกล้า) (สายใต้ ปิ่นเกล้า)  ด่านขนอนบางกอก  สถานีรถไฟธนบุรี (เดิม)  สนามบินสระปทุม  สนามม้านางเลิ้ง  สถานีรถไฟปากคลองสาน 
โครงการในอนาคต:  สถานีขนส่งผู้โดยสารกรุงเทพ (บางนา) (แบงค็อก มอลล์)  สถานีขนส่งผู้โดยสารกรุงเทพ (หมอชิต) 
ผู้ให้บริการ/ควบคุม:  บริษัท ขนส่ง จำกัด  บริษัท สิริโปรเจ็ค คอนสทรัคชั่น จำกัด  การท่าเรือแห่งประเทศไทย  การรถไฟแห่งประเทศไทย  บริษัท ท่าอากาศยานไทย จำกัด (มหาชน)  บริษัท ขนส่งน้ำมันทางท่อ จำกัด  บริษัท ท่อส่งปิโตรเลียมไทย จำกัด 
ส่วนราชการ:  กระทรวงคมนาคม  สำนักงานนโยบายและแผนการขนส่งและจราจร  กรมการขนส่งทางบก  กรมการขนส่งทางราง  กรมเจ้าท่า  กรมท่าอากาศยาน 
ส่วนจำหน่ายตั๋วโดยสารในปี พ.ศ. 2555
รถโดยสารประจำทางสายที่ 52 กรุงเทพฯ - พนัสนิคม
รถโดยสารประจำทางสายที่ 48 กรุงเทพฯ - เอกมัย - เมืองพัทยา
รถโดยสารประจำทางสายที่ 36 กรุงเทพฯ - บ้านมาบตาพุด
รถไฟฟ้าบีทีเอส สายสุขุมวิท สถานีเอกมัย (E7)
กีฬามหาวิทยาลัยโลกฤดูร้อน 2007

| --- | --- |

เจ้าภาพ: ประเทศไทย
พิธีเปิด: 8 สิงหาคม พ.ศ. 2550
พิธีปิด: 18 สิงหาคม พ.ศ. 2550
ประธานพิธีเปิด: สมเด็จพระบรมโอรสาธิราชฯ สยามมกุฎราชกุมาร
ผู้จุดคบเพลิง: พระเจ้าหลานเธอ พระองค์เจ้าสิริวัณณวรีนารีรัตน์
สนามกีฬาหลัก: ราชมังคลากีฬาสถาน
กีฬามหาวิทยาลัยโลกฤดูร้อน 2007 เป็นการแข่งขันกีฬามหาวิทยาลัยโลกฤดูร้อน ครั้งที่ 24 จัดขึ้นที่ กรุงเทพมหานคร ราชอาณาจักรไทย ระหว่างวันที่ 8-18 สิงหาคม พ.ศ. 2550
โดย สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จพระราชดำเนินเป็นองค์ประธานในพิธีเปิดการแข่งขันอย่างเป็นทางการ ณ ราชมังคลากีฬาสถาน เมื่อวันที่ 8 สิงหาคม
ประเทศที่เสนอตัวเป็นเจ้าภาพ

จากการประชุมของคณะกรรมการสหพันธ์กีฬามหาวิทยาลัยโลก หรือ FISU ได้คัดเลือก ประเทศที่เสนอตัวขอเป็นเจ้าภาพ การแข่งขันกีฬามหาวิทยาลัยโลก ครั้งที่ 24 เมื่อวันที่ 14 มกราคม พ.ศ. 2546 โดย FISU มีมติให้กรุงเทพมหานคร เป็นเจ้าภาพจัดการแข่งขัน ซึ่งในขณะนั้น มีเมืองต่างๆ ที่ร่วมเสนอตัวขอเป็นเจ้าภาพ จำนวน 5 เมือง ได้แก่
เมืองซัสคาทูน ประเทศแคนาดา
เมืองพอซนาน ประเทศโปแลนด์
เมืองเกาสง ประเทศไต้หวัน
เมืองมอนเตอร์เรย์ ประเทศเม็กซิโก
กรุงเทพมหานคร ประเทศไทย
คำขวัญและสัญลักษณ์ > สัญลักษณ์ประจำการแข่งขัน

สัญลักษณ์ประจำการแข่งขัน ถูกออกแบบโดยเป็นลักษณะของเส้นสายทั้ง 5 สี ร้อยเรียงในรูปตัว U ซึ่งมาจากคำว่า Universiade เปรียบได้ดังเส้นสายแห่งการถ่ายทอดประสบการณ์ การแลกเปลี่ยนความรู้ และ วัฒนธรรม ระหว่างตัวแทนและนักกีฬาจากมหาวิทยาลัยต่าง ๆ ใน 5 ทวีป ทั่วโลก ทั้งหมดรวมกันเป็นหนึ่งเดียว พุ่งม้วนเข้าสู่สัญลักษณ์ลวดลายสีเหลืองทอง อันเป็นเอกลักษณ์ของชาติไทย เปี่ยมล้นไปด้วยความปีติยินดี และ ความภาคภูมิใจที่ได้รับเกียรติให้ เป็นศูนย์กลางแห่งการถ่ายทอดและแลกเปลี่ยนวัฒนธรรม
คำขวัญและสัญลักษณ์ > สัตว์นำโชค

ตุ๊กตาสัญลักษณ์ (mascot) ของการแข่งขันครั้งนี้ คือ กระต่าย ชื่อ “ไมตี้ ไมตรี” (Mighty Maitri) อันหมายถึง พลังและมิตรภาพ เนื่องจาก ในปี พ.ศ. 2550 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเจริญพระชนมพรรษาครบ 80 พรรษา เพื่อเป็นการร่วมเฉลิมฉลองในวโรกาสสำคัญยิ่งดังกล่าว จึงเลือก “กระต่าย” อันเป็นสัตว์ประจำนักษัตรแห่งปีพระบรมราชสมภพ เป็นสัญลักษณ์นำโชคในการแข่งขันครั้งนี้
กระต่าย เป็นสัญลักษณ์ที่แสดงถึงความว่องไว เฉลียวฉลาด อ่อนโยน พร้อมต้อนรับนักกีฬาทุกชาติ ด้วยรอยยิ้มและมิตรภาพ ทั้งรูปร่างหน้าตา สีสัน และ กิริยาท่าทาง ล้วนแสดงออกถึงความอ่อนน้อมถ่อมตน อันเป็นหนึ่งในเอกลักษณ์ของวัฒนธรรมไทย ที่สืบต่อกันมายาวนาน
คำขวัญและสัญลักษณ์ > คำขวัญ

คำขวัญของการแข่งขันในครั้งนี้คือ "ALL BECOME ONE" เป็นการแสดงถึงการรวมกันเป็นหนึ่งเดียวของผู้คนทุกชนชาติ ทุกศาสนา จากกว่า 150 ประเทศ เข้าร่วมมหกรรมกีฬาอันยิ่งใหญ่ของปัญญาชนที่กรุงเทพมหานคร
คำขวัญและสัญลักษณ์ > เพลงประจำการแข่งขัน

บริษัท อาร์เอส จำกัด (มหาชน) ได้รับเกียรติให้จัดทำแต่งเพลงที่ใช้ในการแข่งขันกีฬามหาวิทยาลัยโลกฤดูร้อน ครั้งที่ 24 โดยได้มอบหมายให้ คุณสุทธิพงษ์ วัฒนจัง Music Content Production  รับหน้าที่เป็นผู้ดูแลการผลิต มีทั้งหมด 2 เพลง คือ
ดวงดาวเป็นหนึ่งเดียว
เพลงประจำการแข่งขันฉบับภาษาไทย ขับร้องโดย โจ-ป๊อป และ ซินเดอเรลล่า
All Become One
เพลงประจำการแข่งขันฉบับภาษาอังกฤษ ขับร้องโดย "ลีเดีย - ศรัณญ์รัชต์ วิสุทธิธาดา"
ประเทศที่เข้าร่วมแข่งขัน

ประเทศที่เข้าร่วมแข่งขันกีฬามหาวิทยาลัยโลกในครั้งนี้มีทั้งสิ้น 156 ประเทศ จากทุกทวีปทั่วโลก มีนักกีฬาทั้งสิ้นถึง 10,205 คน ซึ่งมีจำนวนมากที่สุดเป็นอันดับ 2 รองจากโอลิมปิก เมื่อเทียบกับการแข่งขันกีฬาระดับนานาชาติที่มีอยู่ในโลกปัจจุบัน มีรางวัล 236 เหรียญทอง จาก 15 ชนิดกีฬา
สนามแข่งขัน

การจัดการแข่งขันกีฬามหาวิทยาลัยโลก เป็นการแข่งขันกีฬาของนักศึกษาในมหาวิทยาลัยจากประเทศต่างๆ ทั่วโลก ดังนั้น สนามกีฬาที่ใช้จัดการแข่งขันจึงถูกจัดขึ้นในมหาวิทยาลัยเป็นส่วนใหญ่ โดยเจ้าภาพในแต่ละประเทศจะต้องเสนอรายชื่อสนามกีฬาแต่ละแห่งในประเทศของตนให้กับคณะกรรมการสหพันธ์กีฬามหาวิทยาลัยนานาชาติ หรือ FISU ตรวจสอบมาตรฐานของสนามกีฬาให้ได้ในระดับสากล และสามารถรองรับการแข่งขันกีฬาในระดับนานาชาติได้ ซึ่งในการแข่งขันกีฬามหาวิทยาลัยโลกครั้งที่ 24 กรุงเทพมหานคร นี้ ได้มีสนามแข่งขันกีฬาดังนี้
สนามฟุตบอล มหาวิทยาลัยรามคำแหง รับผิดชอบโดย มหาวิทยาลัยรามคำแหง
ศูนย์กีฬามหาวิทยาลัยธรรมศาสตร์ ศูนย์รังสิต เป็นศูนย์หลักในการจัดการแข่งขัน
ศูนย์กีฬาสุรี บูรณธนิต มหาวิทยาลัยกรุงเทพ วิทยาเขตรังสิต
ศูนย์กีฬาจอห์น ปอล ที่สอง มหาวิทยาลัยอัสสัมชัญ วิทยาเขตบางนา
ศูนย์กีฬามหาวิทยาลัยศรีนครินทรวิโรฒ ศูนย์องครักษ์
ศูนย์กีฬาอิมแพค เมืองทองธานี รับผิดชอบโดยมหาวิทยาลัยรังสิต
สนามศุภชลาศัยกรีฑาสถานแห่งชาติ รับผิดชอบโดยจุฬาลงกรณ์มหาวิทยาลัย
สนามกีฬา นิมิบุตร ภายในสนามกีฬาแห่งชาติ รับผิดชอบด้าน SECURITY โดย นศท.จากมหาวิทยาลัยรามคำแหง
นอกจากนั้นยังมีสนามอื่นๆ ที่ไม่ได้อยู่ในความรับผิดชอบของมหาวิทยาลัย และใช้เป็นสนามแข่งขัน ได้แก่
ราชมังคลากีฬาสถาน (เป็นสถานที่จัดพิธีเปิดและปิดการแข่งขัน)
สนามกีฬาการกีฬาแห่งประเทศไทย หัวหมาก
สนามกีฬาศูนย์เยาวชนกรุงเทพมหานคร (ไทย-ญี่ปุ่น)
สนามกอล์ฟวอเตอร์มิลล์ กอล์ฟ คลับ จังหวัดนครนายก
สนามกีฬากองทัพบก
การมีส่วนร่วมเป็นเจ้าภาพของมหาวิทยาลัย

โดยปกติการจัดการแข่งขันกีฬาในระดับนานาชาติส่วนใหญ่ มักอยู่ในความรับผิดชอบของการกีฬาแห่งประเทศไทย หรือคณะกรรมการโอลิมปิกแห่งประเทศไทยในพระบรมราชูปถัมภ์ แต่การจัดการแข่งขันกีฬามหาวิทยาลัยโลกในครั้งนี้ เป็นการจัดการแข่งขันกีฬาที่อยู่ในความรับผิดชอบของสำนักงานคณะกรรมการการอุดมศึกษา สังกัดกระทรวงศึกษาธิการ
การแข่งขันกีฬามหาวิทยาลัยโลกโดยปกติแล้ว ประเทศเจ้าภาพจะให้มหาวิทยาลัยได้มีส่วนร่วมจัดการแข่งขันให้มากที่สุด เนื่องจากเป็นมหกรรมกีฬาของนิสิตนักศึกษา โดยการแข่งขันกีฬามหาวิทยาลัยโลกฤดูร้อน ครั้งที่ 24 ที่ประเทศไทยเป็นเจ้าภาพ ก็ได้มีมหาวิทยาลัยต่างๆเข้ามามีส่วนร่วมจัดการแข่งขัน โดยแบ่งหน้าที่รับผิดชอบกันไปตามศักยภาพและความพร้อมของแต่ละมหาวิทยาลัย ซึ่งมหาวิทยาลัยต่างๆได้เข้ามามีส่วนร่วมดังนี้
ฝ่ายสถานที่แข่งขัน ที่พัก และอาหาร โดย มหาวิทยาลัยธรรมศาสตร์
ฝ่ายต้อนรับและพิธีการทูต โดย มหาวิทยาลัยกรุงเทพ
ฝ่ายประชาสัมพันธ์ โดย มหาวิทยาลัยศรีปทุม
ฝ่ายพิธีเปิด-ปิด พิธีการ และการแสดง โดย มหาวิทยาลัยรังสิต
ฝ่ายแพทย์และอนามัย โดย มหาวิทยาลัยมหิดล
ฝ่ายศิลปกรรม การออกแบบ และตกแต่งเมือง โดย มหาวิทยาลัยศิลปากร
ฝ่ายเทคโนโลยีสารสนเทศ โดย มหาวิทยาลัยเกษตรศาสตร์
ฝ่ายขนส่งและจราจร โดย มหาวิทยาลัยรามคำแหง
ฝ่ายพิธีการมอบเหรียญรางวัล โดย จุฬาลงกรณ์มหาวิทยาลัย
ฝ่ายอาสาสมัคร โดยสถาบันการศึกษาต่างๆ 26 สถาบัน
ฝ่ายอาสาสมัคร ปฏิบัติหน้าที่พิเศษ เจ้าหน้าที่ควบคุมทางเข้าสนาม & SECURITY ร่วมกับเจ้าหน้าที่ตำรวจ โดย นศท.จากมหาวิทยาลัยรามคำแหง
พิธีเปิดและปิดการแข่งขัน

วันพุธ ที่ 8 สิงหาคม 2550 เวลา 18.00 น. ณ สนามราชมังคลากีฬาสถาน กรุงเทพมหนคร
พิธีเปิดเริ่มด้วยการแสดงโหมโรง โดยนิสิตนักศึกษาจากหลากหลายสถาบัน การแสดงกระโดดร่ม และการแสดงคอนเสิร์ตของศิลปินไทย
หลังจากนั้น สมเด็จพระบรมโอรสาธิราช สยามมกุฎราชกุมาร เสด็จเป็นองค์ประธานในพิธี
การแสดงชุดที่ 1 World become one : โลกหลอมรวมใจให้กลายเป็นหนึ่ง
การแสดงชุดที่ 2 Sound of the Unity : เภรีกึกก้อง แซ่ซ้องอวยชัย
การแสดงชุดที่ 3 Soul of the Nation : เทิดไท้องค์ราชัน มิ่งขวัญประชาไทย
การแสดงชุดที่ 4 Sport Build the World : โลกมหัศจรรย์แห่งการกีฬา
การแสดงชุดที่ 5 One Flame Forever : เปลวไฟในใจนิรันดร์
พิธีการจุดคบเพลิงโดย พระเจ้าหลานเธอ พระองค์เจ้าสิริวัณณวรีนารีรัตน์ ทรงจุดคบเพลิง ณ พื้นดิน ก่อนที่ไฟจะลุกโชติช่วงและพุ่งขึ้นสู่
กระถางคบเพลิงใหญ่ของสนาม
วันเสาร์ที่ 18 สิงหาคม 2550 เวลา 18.00 น. ณ สนามราชมังคลากีฬาสถาน กรุงเทพมหานคร
พิธีปิดการแข่งขัน มี ฯพณฯ พลเอก สุรยุทธ จุลานนท์ องคมนตรี เป็นประธานในพิธี เริ่มต้นด้วยการแสดงเชียร์หลีดเดอร์ของมหาวิทยาลัยต่างๆ
จากนั้นเป็นพิธีปิดโดยมีการแสดงดังนี้
การแสดงชุดที่ 1 All become one : ประสานเสียงเรียงร้อยจิตวิญญาณแห่งการกีฬา
การแสดงชุดที่ 2 Young Great Power : พลังแห่งเยาวชน
การแสดงชุดที่ 3 The Torch Light off : พิธีดับไฟโดยตัวแทนนักกีฬาจาก 5 ทวีป เปิดวาล์วน้ำจากพื้นดินให้พุ่งสู่กระถางคบเพลิง
การแสดงชุดที่ 4 Belgrade 2009 : การแสดงของประเทศเซอร์เบีย ประเทศเจ้าภาพครั้งต่อไป
การแสดงชุดที่ 5 Light Life and Pure Power for the world peace : ประทีปโคมทองเรืองรองเฉลิมฉลองสันติภาพ สิ้นสุดเพลงสรรเสริญพระบารมี จึงเสร็จพิธี
อาสาสมัคร UNIVERSIADE VOLUNTEER

การแข่งขันกีฬาระดับนานาชาติทั่วโลก สิ่งสำคัญส่วนหนึ่ง ที่จะขาดไม่ได้ เพื่อให้การจัดการแข่งขัน ดำเนินไปได้อย่างลุล่วง คือ อาสาสมัครร่วมการแข่งขัน ซึ่งในการแข่งขันกีฬามหาวิทยาลัยโลกครั้งที่ 24 กรุงเทพมหานคร มีอาสาสมัครที่ผ่านการคัดเลือกจากมหาวิทยาลัยต่างๆ เพื่อเข้าร่วมทำงานในส่วนต่างๆ ของการจัดการแข่งขัน จำนวนทั้งสิ้น 7,056 คน
แม้ว่าในการแข่งขันครั้งที่ผ่านๆ มา ประเทศเจ้าภาพต่างๆ นั้น จะมีอาสาสมัครไม่ต่ำกว่า 10,000 คนขึ้นไป แต่สำหรับครั้งนี้ สาเหตุที่มีอาสาสมัครเป็นจำนวนน้อยนั้น ก็เนื่องมาจาก ความไม่พร้อมด้านงบประมาณ แต่อย่างไรก็ตาม อาสาสมัครที่มีจำนวนน้อย ก็ทำงานกันอย่างเต็มที่ เพื่อให้งานออกมาอย่างดีที่สุด
ภายหลังการจบงานได้มีหนึ่งในอาสาสมัครเขียน Pocket book เล่าเรื่องราวต่างๆ เพื่อแบ่งปันหนึ่งประสบการณ์ที่เกิดขึ้น ชื่อเรื่องว่า "Attache ได้เพื่อน ได้เที่ยว เก็บเกี่ยวประสบการณ์"
เหรียญที่ระลึก

เหรียญกษาปณ์ที่ระลึกกีฬามหาวิทยาลัยโลก ฤดูร้อน ครั้งที่ 24
ด้านหน้า กลางเหรียญมีพระบรมรูปพระบาทสมเด็จพระปรมินทรมหาภูมิพลอดุลยเดช ทรงผินพระพักตร์ทางเบื้องซ้าย ทรงฉลองพระองค์สากล ภายในวงขอบเหรียญเบื้องบนมีข้อความว่า "พระบาทสมเด็จพระปรมินทรมหาภูมิพลอดุลยเดช "เบื้องล่างมีข้อความว่า "รัชกาลที่ ๙" โดยมีลายไทยคั่นระหว่างข้อความเบื้องบนกับเบื้องล่างทั้งสองข้าง
ด้านหลัง กลางเหรียญมีรูปสัญลักษณ์การจัดการแข่งขันกีฬามหาวิทยาลัยโลก ฤดูร้อน ครั้งที่ ๒๔ ด้านขวาของรูปสัญลักษณ์มีข้อความบอกราคาว่า "๑๐ บาท" ด้านซ้ายมีข้อความบอกราคาว่า "10 BAHT" ภายในวงขอบเหรียญเบื้องบนมีข้อความว่า "กีฬามหาวิทยาลัยโลก ฤดูร้อน ครั้งที่ ๒๔" เบื้องล่างมีข้อความว่า "๘ - ๑๘ สิงหาคม ๒๕๕๐ ประเทศไทย"
เหรียญกษาปณ์ที่ระลึก 
 ด้านหน้า
เหรียญกษาปณ์ที่ระลึก 
 ด้านหลัง